Озганԥҳа Вольвач диԥылеит Петербургтәи афорум аплошьадкаҿ
09:00 17.06.2022 (ирҿыцуп: 10:16 17.06.2022)
© Sputnik / Томас Тхайцук Расширенное заседание кабмина по вопросам инвестпрограммы
© Sputnik / Томас Тхайцук
Аиԥылара мҩаԥысит Санкт-Петербургтәи XXV Жәларбжьаратәи аекономикатә форум аплошьадкаҿ, афорум аҟны Аԥсны ахьӡала иалахәуп Аԥыза-министр ихаҭыԥуаҩ, аекономика аминистр Кристина Озган афинансқәа рминистр Владимир Делбеи.
АҞӘА, рашәара 17 – Sputnik. Аԥыза-министр ихаҭыԥуаҩ, аекономика аминистр Кристина Озгани Урыстәыла аекономика аҿиара аминистр ихаҭыԥуаҩ Дмитри Вольвачи, атранспорт ахылаԥшраз Афедералтә маҵзура аиҳабы Виктор Басаргини реиԥылара мҩаԥысит.
Озган далацәажәеит Ԥсоу аԥсуа-аурыс ҳәааҿы ишьақәгылаз аҭагылазаашьа атәы.
Ԥыҭрак анаҩс имҩаԥысит Ленинградтәи аобласт адәныҟатәи аимадарақәа рхеилак ахантәаҩы Олег Коновалови аекономика аҿиареи аинвестициатә усуреи рхеилак ахантәаҩы ихаҭыԥуаҩ Егор Мишьериакови рԥылара. Аганқәа алацәажәеит аусеицзуреи Балтикатәи арегионалтә аинвестициатә форум аԥсуа делегациа алахәхарази аиқәшаҳаҭра рыбжьаҵара.